Jaxson Hayes

**Džeksonas Ridas Heisas** (, g. ) – JAV krepšininkas, žaidžiantis NBA lygoje besivaržančioje Los Andželo „Lakers“ komandoje. Žaidė universitetinį krepšinį Teksaso „Longhorns“ komandoje.

## Ankstyvasis gyvenimas
Džeksonas Heisas lankė „Moeller“ vidurinę mokyklą Sinsinatyje, Ohajo valstijoje. Devintą klasę pradėjo būdamas 1,8 m ūgio, o baigė mokyklą būdamas 2,11 m ūgio. 2018 m. dalyvavo „Junior International Tournament“ (JIT) turnyre Lisonėje, Italijoje, ir padėjo Ohajo komandai laimėti penktąjį titulą. Paskutiniaisiais metais vidutiniškai pelnė po 12 taškų, atkovojo po 7 atšokusius kamuolius ir blokavo po 4 metimus per rungtynes. 2017 m. rugsėjo mėn. įsipareigojo žaisti universitetinį krepšinį Teksaso universitete Ostine.
## Karjera universitete
Kaip pirmakursis Teksaso universitete, Heisas vidutiniškai pelnė po 10,0 taškų ir atkovojo po 5,0 atšokusių kamuolių per rungtynes, o jo metimų tikslumas buvo 72,8 %. Priešpaskutinėse sezono rungtynėse pelnė 19 taškų, atkovojo 7 kamuolius, perėmė 2 kamuolius ir blokavo vieną metimą, tačiau jo komanda 69:56 pralaimėjo „TCU Horned Frogs“ komandai. Heisas susižeidė kairę koją rungtynėse su Kanzaso universiteto komanda „Big 12“ turnyre. Jis buvo išrinktas „Big 12“ konferencijos metų pirmakursiu. 2019 m. balandžio 11 d. paskelbė, jog ketina dalyvauti 2019 m. NBA naujokų biržoje.

## Profesionali karjera
### Naujojo Orleano „Pelicans“ (2019–2023 m.)
2019 m. NBA naujokų biržoje Dž. Heisą aštuntuoju šaukimu pasirinko Atlantos „Hawks“, o vėliau jo naujoko teises, kartu su Nickeil Alexander-Walker ir Didi Louzada naujokų teisėmis bei 2020 m. pirmojo rato šaukimu, išmainė į Naujojo Orleano „Pelicans“ klubą mainais už De'Andre Hunter ir Solomon Hill naujokų teises. Sandoris oficialiai užbaigtas liepos 7 d.

2019 m. spalio 10 d. Heisas debiutavo „Pelicans“ komandoje, pelnydamas 19 taškų prieš „Golden State Warriors“ komandą, tačiau pralaimėjo 134:123. Lapkričio 17 d. pirmą kartą karjeroje rungtynes pradėjo startiniame penkete vietoj traumuoto Derrick Favors, pelnydamas savo pirmąjį dvigubą dublį su 10 taškų ir 10 atkovotų kamuolių bei 3 blokais pergalėje 108:100 prieš „Golden State Warriors“.

2021–2022 m. sezoną pradėjo žaisdamas labai mažai. 2021 m. gruodžio 6 d. Naujasis Orleanas jį paskyrė į savo NBA G lygos filialą – Birmingamo „Squadron“. Po dviejų dienų sugrįžo į reguliariąją klubo sudėtį.

### Los Andželo „Lakers“ (2023–dabar)
2023 m. liepos 6 d. Heisas pasirašė kontraktą su Los Andželo „Lakers“. 2023–2024 m. NBA sezone sužaidė 70 rungtynių, vidutiniškai pelnydamas po 4,3 taško, atkovodamas po 3,0 kamuolius ir atlikdamas po 0,5 rezultatyvaus perdavimo.

2024–2025 m. NBA sezone sužaidė 35 rungtynes „Lakers“ startinio penketo sudėtyje ir atliko svarbesnį vaidmenį po to, kai Anthony Davis buvo išmainytas į Dalaso „Mavericks“ komandą. Iš viso 56 rungtynėse vidutiniškai pelnė po 6,8 taško, atkovojo po 4,8 kamuolio ir atliko po 1,0 rezultatyvaus perdavimo.

2025 m. liepos 3 d. žaidėjas pasirašė naują vienerių metų sutartį su Los Andželo komanda.

## Statistika

### NBA

#### Reguliarusis sezonas

|-
| style="text-align:left;"| 
| style="text-align:left;"| N. Orleanas
| 64 || 14 || 16.9 || .672 || .250 || .647 || 4.0 || .9 || .4 || **.9** || 7.4
|-
| style="text-align:left;"| 
| style="text-align:left;"| N. Orleanas
| 60 || 3 || 16.1 || .625 || **.429** || **.775** || 4.3 || .6 || .4 || .6 || 7.5
|-
| style="text-align:left;"| 
| style="text-align:left;"| N. Orleanas
| **70** || 28 || **20.0** || .616 || .351 || .766 || 4.5 || .6 || **.5** || .8 || **9.3**
|-
| style="text-align:left;"| 
| style="text-align:left;"| N. Orleanas
| 47 || 2 || 13.0 || .551 || .103 || .699 || 2.8 || .7 || .4 || .4 || 5.0
|-
| style="text-align:left;"| 
| style="text-align:left;"|L.A. Lakers
| **70** || 5 || 12.5 || .720 || .000 || .622 || 3.0 || .5 || **.5** || .4 || 4.3
|-
| style="text-align:left;"| 
| style="text-align:left;"|L.A. Lakers
| 56 || **35** || 19.5 || **.722** || .000 || .622 || **4.8** || **1.0** || **.5** || **.9** || 6.8
|- class="sortbottom"
| style="text-align:center;" colspan="2"|Karjera
| 367 || 87 || 16.4 || .649 || .261 || .696 || 3.9 || .7 || .5 || .7 || 6.8

#### Atkrintamosios varžybos

|-
| style="text-align:left;"|2022
| style="text-align:left;"|N. Orleanas
| **6** || **6** || **13.8** || **.560** || .000 || **.636** || 2.5 || .2 || .0 || **.3** || **5.8**
|-
| style="text-align:left;"|2024
| style="text-align:left;"|L.A. Lakers
| 4 || 0 || 6.0 || .000 ||  || .500 || **3.0** || **.3** || .0 || .0 || .3
|-
| style="text-align:left;"|2025
| style="text-align:left;"|L.A. Lakers
| 4 || 4 || 7.8 || .375 ||  || .500 || 2.0 || **.3** || .0 || **.3** || 1.8
|- class="sortbottom"
| style="text-align:center;" colspan="2"|Karjera
| 14 || 10 || 9.8 || .486 || .000 || .600 || 2.5 || .2 || .0 || .2 || 3.1

### Universitetas

|-
| style="text-align:left;"| 2018–19
| style="text-align:left;"| Teksasas
| 32 || 21 || 23.3 || .728 || – || .740 || 5.0 || .3 || .6 || 2.2 || 10.0
|- class="sortbottom"
| style="text-align:center;" colspan="2"| Karjera
| 32 || 21 || 23.3 || .728 || – || .740 || 5.0 || .3 || .6 || 2.2 || 10.0

## Asmeninis gyvenimas
Krepšininko tėvas Džonatanas (Jonathan) buvo amerikietiškojo futbolo žaidėjas, žaidęs NFL lygoje.

### Smurto artimoje aplinkoje atvejis
2021 m. liepos 28 d. Dž. Heisas buvo suimtas ir priešinosi Los Andželo policijos departamento pareigūnams. Pareigūnai tyrė iškvietimą apie Heiso ir jo merginos šeiminį konfliktą. Heisas pastūmė pareigūną į sieną ir prieš sulaikymą buvo gydomas dėl nedidelių sužalojimų. Krepšininkas nepripažino kaltės dėl neteisėto laisvės apribojimo bei pasipriešinimo pareigūnui ir buvo nuteistas atlikti viešuosius darbus, vienerius metus lankyti savaitinius kursus apie smurtą šeimoje ir trejus metus būti lygtinai atleistas. NBA krepšininko nenubaudė.

### Nacionalinė rinktinė
2025 m. spalio mėn. paskelbė, kad ketina siekti paso, kad galėtų žaisti Slovėnijos rinktinėje, savo komandos draugo Luka Dončić gimtinėje. Dončić ir Heisas turi tą patį agentą, kuris taip pat atstovavo Anthony Randolph, Slovėnijos rinktinės, laimėjusios 2017 m. Europos krepšinio čempionatą, nariui. Slovėnijos rinktinė leidžia turėti vieną natūralizuotą pilietį, o Heisas kaip priežastį nurodė atvirų atrankų į JAV rinktinę trūkumą.
## Apdovanojimai ir pasiekimai
### NBA
* NBA taurės čempionas (2023 m.)
### NCAA
* NIT čempionas (2019 m.)
* Antrosios „Big 12“ konferencijos simbolinės komandos žaidėjas (2019 m.)
* „Big 12“ konferencijos metų pirmakursis (2019 m.)
* „Big 12“ konferencijos simbolinės gynybos komandos žaidėjas (2019 m.)

## Išnašos

## Nuorodos
* Jaxson Hayes profilis „Basketball Reference“ 
* Jaxson Hayes NCAA profilis „Sports Reference“ 
* Jaxson Hayes profilis „NBA.com“
* Jaxson Hayes profilis „Proballers“
* Jaxson Hayes profilis „RealGM“